Амщокъуэ ХьэкIулинэ Уэлид ипхъур
Хьэлъэу сымэджа нэужь и ныбжьыр илъэс 81-нэм иту 2017 гъэм накъыгъэм и 3-м дунейм ехыжащ «ГуащIэдэкI ЩIыхь» орденым и нагъыщэ псори зиIэ Амщокъуэ ХьэкIулинэ Уэлид и пхъур.
Амщокъуэ ХьэкIулинэ 1936 гъэм шыщхьэуIум и 1-м Вольнэ Аул къуажэм къыщалъхуащ. Хэку зауэшхуэм и гуащIэгъуэу ар 1943 гъэм курыт школ №12-м щIэтIысхьащ. 1950 гъэм мэкъумэш техникумым щеджэу хуежьащ, ауэ и адэр дунейм ехыжри еджапIэм къыщIэмыкIыжу хъуакъым.
1954 гъэм щегъэжьауэ ХьэкIулинэ пхъэщхьэмыщхьэ, хадэхэкI щагъэкI колхозым, Налшык консерв заводым щылэжьащ. ИужькIэ пхъэщхьэмыщхьэ, хадэхэкI щагъэкI, Ворошиловым и цIэр зезыхьэ колхозым, 1960 гъэм «Налшык» совхоз ящIыжам, и жыг хадэ зве-ном и унафэщIу ягъэуври, а IэнатIэм илъэс 30-м щIигъукIэ пэрытащ.
Лэжьыгъэм къыщихьа ехъулIэныгъэ инхэм папщIэ 1973 гъэм япэ къэрал дамыгъэр «За трудовую доблесть» медалыр, 1976 гъэм «ГуащIэдэкI ЩIыхь» орденым и ещанэ нагъыщэр къратащ. Технологие пэрытхэмрэ къэхутэныгъэщIэхэмрэ къигъэсэбэпурэ мэкъумэш продукцэ къехьэлIэнымкIэ, абы елэжьы-нымкIэ зэфIэкIышхуэ къызэригъэлъэгъуам къыхэкIыу а орденым и етIуанэ, япэ нагъыщэхэр Амщокъуэ ХьэкIулинэ къыхуагъэфэщащ 1981, 1990 гъэхэм.
Амщокъуэ ХьэкIулинэ илъэс куэдкIэ КПСС-м и Налшык къалэ комитетым хэтащ, республикэм и Со- вет Нэхъыщхьэм, депутатхэм я Налшык къалэ Советым я депутату хахащ. Иужьрей зэманым ар Вольнэ Аул хьэблэм и пэщIэ- дзэ ветеран зэгухьэныгъэм и унафэщIу щытащ, ветеранхэм я республикэ, Налшык къалэ советхэм жыджэру ядэлэжьащ, ветеранхэм я хуитыныгъэхэр хъумэным, ахэр зыхуей-зыхуэфIэмкIэ къызэгъэпэщыным, республикэм и щIалэгъуалэр тэмэму гъэсэным къаруушхуэ ирихьэлIащ. Апхуэдэ лэжьыгъэшхуэм папщIэ Амщокъуэ ХьэкIулинэ КъБР-м и ЩIыхь тхылъыр къратащ.
ЛэжьакIуэ гъуэзэджэр, цIыху хьэлэмэтыр, щIалэгъуалэм гулъытэрэ гуапагъэрэ зыхэлъ я гъэсакIуэр дэ зэи тщыгъупщэнкъым.
КIуэкIуэ Ю. А., Егоровэ Т. Б., Мусуков А. ТI., Канунников В. А., Алэкъей А. М., Амщокъуэ Ф. Къ.,
Абдулаев М. К., Ахъуэхъу Т. Б., Берд Хь. А., Беппаев С. У., Бозий Н. М., Бэлэтокъуэ В. Хь.,
Говоров С. А.. Губин Г. С., Емуз Н. Гъу., Жанатаев С. А., Залиханов М. Ч., Зумакулов Б. М.,
Геляхов А. С., Канунников А. Д., Къэрмокъуэ Хь. М., Къуэдзокъуэ М. М., Нэхущ З. А.,
Сэхъурокъуэ Хь.Хь., Тау П. Къ., Тюбеев А.И., Федченкэ Л. М.,
ХьэфIыцIэ М. М., Шыхъуэбахъуэ М. Хь.
